আলাদা ধরনের স্টাইলের কারণে রোমান্টিক নায়ক হিসেবে ‘৯০ এর দশকে ব্যাপক জনপ্রিয়তা পেয়েছিলেন সালমান শাহ। এম এ খালেক পরিচালিত এবং সালমান শাহ-শাবনূর অভিনীত ‘স্বপ্নের ঠিকানা’ সিনেমাটি আয় করে ১৯ কোটি টাকা, যেটি বাংলা চলচ্চিত্রের ইতিহাসে ২য় সর্বোচ্চ আয়কারী চলচ্চিত্র। ১৯৯৫ সালের ১১ মে সিনেমাটি ঢাকার বাইরে মুক্তি পায়। পরবর্তীতে দর্শকদের ব্যাপক চাহিদায় ঢাকা সহ সারাদেশে মুক্তি দেওয়ার পর সিনেমাটি বেশ আলোড়ন তোলে দেশজুড়ে।